પોદળાનું બંધારણ મોટે ભાગે ખોરાકમાં રહેલ પાણીના પ્રમાણ તેમજ ખોરાકનું પાચન અંગમાં રહેવા પર છે.સામાન્ય પોદળો ગાઢ, કાંજી કે રબ જેવો હોય છે જે એકી સાથે બહાર નીકળી જાય છે અને પોદળો 1-2 ઈંચ જેટલો થર હોય છે. એવો બંધાયેલો પોદળો એક સાથે ઉચકી (ઉસેડી) શકાય છે. જો ખોરાક ઝડપથી પાચન અંગોમાંથી પસાર થઇ જાય તો પોદળો પાતળો હોય છે.ખોરાકમાં સાકરવાળા પદાર્થનું પ્રમાણ વધુ હોય તો પેટમાંથી જલદી પસાર થઈ મોટા આંતરડાના પાછલા હિસ્સામાં જાય છે અને આથો તૈયાર થાય છે. જો આથો વધુ આવે તો વધુ પ્રમાણમાં ગેશ(વાયુ) પેદા થાય છે તેથી પોદળો ફીણવાળો હોય છે. પાતળો પોદળો વધુ પડતા પ્રોટીન અને પેટમાં વિઘટન થતા પ્રોટીનને લીધે થાય છે. ગરમીમાં એસિડિટી ચારો,ઓછુ પ્રોટીન અને પાણી ઓછુ પીધું હોય તો પોદળો કઠણ થાય છે. પાણીની તંગીને લીધે પોદળો કઠણ અને ગાંઠવાળો હોય છે. થોડી થોડી વારે થતો ઓછો પોદળો આતરડાની ચૂકને લીધે હોઈ શકે. ડાબી બાજુમાં એબૉમેસમ(પેટનો અમુક ભાગ) ખસી ગયો હોય તો પોદળો પાતળો થાય છે જયારે બંધકોશ આતરડામાં અવરોધને કારણે થાય છે.